**ПРОГРАМ ПОСЛОВАЊА ЗА**

**ЈП „3.СЕПТЕМБАР“**

**НОВА ВАРОШ ЗА 2017. ГОДИНУ**

**пословно име**: Јавно предузеће за комуналну делатност „3.СЕПТЕМБАР“

**седиште:** НОВА ВАРОШ,Карађорђева 114

**претежна делатност:** скупљање,пречишћавање и дистрибуција воде

**матични број:** 07210426

**ПИБ:** 101977908

**ЈББК:** 82463

**надлежни орган јединице локалне самоуправе:**

ОПШТИНА НОВА ВАРОШ

(децембар 2016.год.)

САДРЖАЈ:

1. **ОСНОВНИ ПОДАЦИ О ЈП „3.СЕПТЕМБАР“ НОВА ВАРОШ**
2. **ОРГАНИЗАЦИОНА СТРУКТУРА – ШЕМА**
3. **ОСНОВ ЗА ИЗРАДУ ГОДИШЊЕГ ПРОГРАМА ПОСЛОВАЊА ЗА 2017. ГОДИНУ**
4. **КАПАЦИТЕТИ ПРЕДУЗЕЋА**
5. **ПЛАН ФИЗИЧКОГ ОБИМА УСЛУГА ПО ДЕЛАТНОСТИМА**
6. **ФИНАНСИЈСКИ ПОКАЗАТЕЉИ ЗА 2017.ГОДИНУ**
7. **ПОЛИТИКА ЗАРАДА И ЗАПОШЉАВАЊА**
8. **ИНВЕСТИЦИЈЕ**
9. **ЗАДУЖЕНОСТ**
10. **ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ**
11. **ЦЕНЕ**
12. **ПРИЛОЗИ:**

* **Прилог бр.1 – Макро шема функције управљања и руковође**
* **Биланс успеха – план и пројекција за 2016.годину**
* **Биланс успеха – план годишњи и квартални за 2017.годину**
* **Субвенције**
* **Трошкови запослених,план и процена 2016. и план 2017.год. по кварталима**
* **Динамика запошљавања**
* **Структура запослених по квалификацији,старости и времену прповеденом у радном односу у 2016.год. и план за 2017.годину.**
* **Обрачун и исплата зарада,план за 2017.годину**
* **План доспећа кредитних обавеза у 2017.години**
* **Средства за набавку добара,радова и услуга**
* **Средства за посебне намене**

1. ***ОСНОВНИ ПОДАЦИ О ЈП „3.СЕПТЕМБАР“ НОВА ВАРОШ***

Предузеће послује под пословним именом: Јавно предузеће за комуналне делатности „3.Септембар“ Нова Варош.

Скраћено пословно име: ЈП „3.Септембар“.

Седиште ЈП „3.Септембaр“ је у Новој Вароши, адреса: Карађорђева 114.

Матични број: 07210426

Порески идентификациони број (ПИБ): 101977908

Маил адреса: 3.septembar@mts.rs

[3.septembar@gmail.com](mailto:3.septembar@gmail.com)

ЈП „3.Септембар“ Нова Варош је основано *Одлуком о организовању јавног предузећа за комуналне делатности „3.Септембар“ Нова Варош*,број 06-204/2000-01 од 10.03.2000.године,а његово пословање је усклађено са *Законом о јавним предузећима* (Сл.гл.РС бр.15/2016) и *Законом о комуналним делатностима* (Сл.гл.РС бр.88/11).

Оснивање ЈП „3.Септембар“ уписано је у судски регистар Привредног суда у Ужицу ,регистрски уложак 1-75-00, а преведено у Регистар привредних субјеката у Агенцији за привредне регистре, решењем БД 19763/2005 од 13.06.2005.године,матични број: 07210426,порески идентификациони број 101977908.

Основне делатности ЈП „3.Септембар“ Нова Варош су:

* Скупљање,пречишћавање и дистрибуција воде,
* Прикупљање и одвођење отпадних канализационих вода,
* Прикупљање и одвожење комуналног неопасног оптада.
* Као и друге поверене комуналне делатности Одлуком о организовању јавног предузећа за комуналне делатности „3.Септембар“ Нова Варош („Општински службени гласник“,бр.01/2013,3/2013,9/2013).

Предеузеће све своје расположиве материјалне,техничке и кадровске потенцијале ставља у сврху задовољења потреба наших корисника,трудећи се при томе да пружене комуналне услуге буду квалитетне,благовремене и економски прихватљиве.

1. ***ОРГАНИЗАЦИОНА СТРУКТУРА – ШЕМА***

ЈП 3.Септембар“ је основано као јединствена пословна и економска целина. Предузеће послове из своје надлежности обавља у складу са *Законом о јавним предузећима* (Сл.гл.РС бр.15/2016) и *Законом о комуналним делатностима* (Сл.гл.РС бр.88/11).

Надзор над пословањем, обавља Надзорни одбор, где су два члана представници оснивача и један члан као представник запослених, и то:

* Верољуб Боранијашевић,дипл.правник– Председник Надзорног одбора,именован од стране Скупштине општине Нова Варош, Решењем број: 06-37/2/216-02 од 07.11.2016.године.
* Далибор Јелић,дипл.маш.инг. – члан, именован од стране Скупштине општине Нова Варош, Решењем број: 06-32/11-1/2016-02 од 19.09.2016.године.
* Члана Надзорног одбора испред запослених у моменту израде Програма пословања Скупштина општине Нова Варош још увек није верификовала.
* В.Д.директор Предузећа – Зоран Миросављевић,дипл.инж.пољ.механизације, именован од стране Скупштине општине Нова Варош, Решењем број: 06-37/16/2016-02 од 07.11.2016.године.

Сам посао се извршава кроз следеће секторе:

* ТЕХНИЧКИ СЕКТОР –Руководилац Љубиша Недовић,дипл.маш.инг.и у оквиру овог сектора послују:
* ВОДОДВОД И КАНАЛИЗАЦИЈА
* ЧИСТОЋА И МЕХАНИЗАЦИЈА
* СЕКТОР ЕКОНОМСКИХ И ОПШТИХ ПОСЛОВА – Руководилац Сузана Шуљагић,дипл.ецц,где послују:
* РАЧУНОВОДСТВО И КОМЕРЦИЈАЛА
* ОПШТИ И ПРАВНИ ПОСЛОВИ.

Достављамо табелу са бројем запослених по секторима,број систематизованих радних места,број запослених по кадровској евиденцији,њихову школску спрему,број запослених на дан 31.12.2016.год. и план броја запослених у 2017.години.Одлуком локалне самоуправе која је у складу са Уредбом Владе РС о максималном броју запослених на неодређено време, Предузеће може да има 70 запослених на неодређено време.

**У прилогу:** Макро шема функције управљања и руковођења Предузећа.

1. ***ОСНОВ ЗА ИЗРАДУ ГОДИШЊЕГ ПРОГРАМА ПОСЛОВАЊА ЗА 2016. ГОДИНУ***

Зaкoнoм o jaвним прeдузeћимa („Сл. гл. РС” бр. 15/2016) измeђу oстaлoг, прoписaнa je oбaвeзa свих jaвних прeдузeћa дa дoнoсe гoдишњe прoгрaмe пoслoвaњa (члaн 60). Дeфинисaнa су и питaњa кoja сe гoдишњим прoгрaмoм oбaвeзнo рaзрaђуjу, прoписaн je рoк зa њeгoвo дoнoшeњe. За јавна предузећа обавезно доношење годишњег програма пословања је на снази већ више од 10 година, а почевши од ове године ,годишњи програм локалног јавног предузећа се више неће достављати на адресе надлежних Министарстава већ само оснивачу јавног предузећа – јединици локалне самоупрве.

Годишњи програм локалних јавних предузећа, на предлог директора, усваја Надзорни одбор јавног предузећа, а по Закону надлежни орган једи­нице локалне самоуправе - Скупштина општине,на овај документ даје сагласност. Програм се, дакле, сматра донетим тек када на њега сагласност да оснивач.

Годишњи програм пословања Предузећа,у складу са чланом 60. *Закона о јавним предузећима,* садржи и раз­рађује следећеобласти пословања:

* планиране изворе прихода и позиције расхода по наменама,
* планирани начин расподеле добити предузећа,односно планирани начин покрића губитка,
* елементе за целовито сагледавање политике цена производа и услуга, као и политике зарада и запослености у предузећу, који се утврђују у складу са политиком пројектованог раста цена и зарада коју утврђује Влада Републике Србије за годину за коју се програм доноси,
* критеријуми за коришћење средстава за помоћ,спортске активности,пропаганду и репрезеацију.

Приликом израде Програма за 2017.годину Предузеће се руководи општим начелима која важе при изради било ког плана а то су реалност и опрезност.

1. ***КАПАЦИТЕТИ ПРЕДУЗЕЋА***

ЈП „3.Септембар“ Нова Варош да би квалитетно испунило поверене послове производње и испоруке воде и одвода отпадних вода на коришћењу има следећу комуналну инфраструктуру:

1. **Изворишта**: Лакомица, Гачево врело, Црно врело, Мукића Јама
2. **Филтерска постројења**: Центар, Шапоњића врело, Шопот
3. **Резервоари:** Мукића Јама, Бријежђа, Вионик 1 и 2, Махала, Милановац, Воћњак, Панорама, Бабића Брдо, Дрмановићи
4. **Резервоар и постројење:** МЗ Бурађа,извориште Перишта
5. **Путокси:** Центар,Петловац- Браношевац, Златар код виле „Јелене“.

Дужина главног довода 19 км, дужина разводне мреже 64 км. Дужина канализационе мреже 25 км, дужина колектора 2 км.

У табели бр.1 је приказан возни парк Предузећа,којим можемо поверене послове да одрадимо благовремено и квалитетно,овде пре свега мислимо на прикупљање и одвожење отпада из града и неколико околних села, до депоније која је удањена 18 км од Нове Вароши,затим летње и зимско одржавање града по Уговору са оснивачем по расписаним тендерима,као и прикупљање,сепарацију,лагеровање и након тога продају рециклабирног отпада у оквиру рециклажног центра у складу са важећим законском регулативом о кретању отпада и лиценцом коју имамо.

***Табела број 1*** – ***Преглед старосне структуре и стања возног парка***

|  |  |  |  |  |
| --- | --- | --- | --- | --- |
| *Редни број* | *Врста возила* | *Број возила* | *Просечна старост* | *Марка возила (ком)* |
| 1 | **2** | **3** | **4** | **5** |
| 1 | Аутосмећар | 3 | 5 | Mercedes(1) ,Iveko(2) |
| 2 | Аутоподизач | 1 | 19 | Mercedes(1) |
| 3 | Аутоцистерна | 1 | 32 | Fap(1) |
| 4 | Теретно возило | 5 | 17 | Fap(3), Zastava(1), Fiat(1) |
| 5 | Утоваривач | 1 | 13 | JCB(1) |
| 6 | Багер | 1 | 15 | JCB (1) MINI |
| 7 | Путничко возило | 2 | 8 | Lada NIVA(1) |
| 8 | Виљушкар | 1 | 2 | LINDE 2т носивости |
|  | **У К У П Н О:** | **15** |  |  |

Предузеће на коришћењу има и пословни простор где је смештена линија за рециклажу отпада чији је максимални капацитет линије за балирање 2 тоне дневно,максимални радни притисак пресе за балирање је 25 тона.

Новоизграђена згрда на млечној пијаци је такође део комуналних објеката које користи и њима управља Предузеће као и згрда пекаре.Од фебруара месеца 2016.год. у надлежности предузећа је и градско гробље на локацији Коцељ.

1. ***ПЛАН ФИЗИЧКОГ ОБИМА УСЛУГА ПО ДЕЛАТНОСТИМА***

Ово поглавље садржи натуралне показатеље о физичком обиму услуга, које су се извршиле у текућој 2016. Години, по појединим делатностима,као и финасијски приказ услуга које је Предузеће остварило, са планом активности за наредну 2017.годину,како у смислу планираних мерљивих количина услуга, тако и финансијских ефеката од истих.Посебну пажњу, пошто овај део плана директно корелира са при­ходима предузећа и са инвестиционим планом, смо посветили обухвату нових корисника услуга (прикључци на воду, кана­ли­зацију, укључивање сеоских домаћинстава у организовани сис­тем сакупљања и одвоза отпада,евидентирање нових корисника сеоских водовода).Одступања реализованих прихода од планираних за 2016.годину су пре свега резултат донетих одлука од стране локалне управе,која је у току 2016.године усвојивши Програм рада за 2016.годину у децембру 2015.године,са свим презентованим показатељима, без и једне примедбе,напрасно два месеца након тога донела одлуку о смањењу цена комуналних услуга (10%), без икакве економске анализе,те су презентована одступања реализације од планирних прихода у 2016.години,управо резултат таквог тадашњег односа оснивача према Предузећу.Када је у питању планирани и реализивани физички обим производње у питању,може се видети да је исти сасвим реално,мање-више планиран,имајући у виду низ фактора који се узимају у обзир приликом пројектовања истих.Од октобарског обрачуна више се не врши фактурисање услуге одвожење отпада у сеоским срединама по члану домаћинства,у складу са Одлуком оснивача.Оснивач ће преузети на себе обавезу измирења ове услуге која ће се у оним сеоским срединама где су постављени контејнери вршити по турама на десетодневном или недељном нивоу са динамиком у складу са потребама.

***Табела бр.2 – Остварени физички обим активности за 2016.годину***

|  |  |  |  |  |
| --- | --- | --- | --- | --- |
| *Ред.*  *број* | *Назив производне*  *услуге* | *Јединица*  *мере* | *План*  *2016.год.* | *Процена 2016.* |
| *године* |
| 1 | **2** | **3** | 4 | 5 |
|  | Правна лица – вода са канализаци. | м3 | 80.000 | 88.695 |
|  | Правна лица – изношење оптада | м2 | 600.000 | 561.485 |
|  | Правна лица – нак.за одр.вод.прик. | Паушал/ком | 3.600 | 3.771 |
|  | Правна лица – изнош.отпада у сел. | м2 | 60.000 | 106.773 |
|  | Физичка лица у КС вод.иканализ. | м3 | 130.000 | 110.625 |
|  | Физичка лица у КС изшош.отпада | м2 | 665.000 | 640.496 |
|  | Физ.лица у КС нак.за одр.вод.прик | Паушал/ком | 12.300 | 11.670 |
|  | Физлица лица у кућама вод.и кана. | м3 | 270.000 | 260.900 |
|  | Физ,лица у кућама изн.оптада | м2 | 2.120.000 | 2.196.142 |
|  | Физичка лица у кућама накнада за одр.водоводног прикључка | Паушал/ком | 24.300 | 25.738 |
|  | Села – испорука воде | м3 | 7.200 | 3.541 |
|  | Села – нак.за одрж.вод.прикључка | Паушал/ком | 1.800 | 757 |
|  | Села изношење отпада | Члан/домаћ. | 39.500 | 27.413 |
|  | Села изнош. отпада за викендице | паушал | 325 | 346 |
|  | Пијац –закуп тезги | Ком. | 55 | 45 |
|  | Пијац – пијачна такса | Ком. | 50 | 45 |
|  | Гробно место | Ком. | 10 | 9 |

**НАПОМЕНА:** Накнада за одржавање водоводног прикључка код свих физичких лица укључује потрошњу воде са накнадом за канализацију од 6 (шест) м3 месечно.Када је испорука воде у селима у питању, количине у табели се односе на МЗ Бурађу извориште „Перишта“ које је прешло на одржавање и управљање у Предузеће од новембра 2015.год. и потрошаче у Горњој Бистрици од фебруара текуће године и 20-ак потрошача из Божетића који су уведени од мајског обрачуана с тим шта тај водовод није реконструисан.

***Табела бр.3 – Остварени финансијски обим активности за 2016.годину***

|  |  |  |  |  |
| --- | --- | --- | --- | --- |
| *Ред.*  *број* | *Назив производне*  *услуге* | *Јединица*  *мере* | *План*  *2016.год.* | *Процена 2016.*  *године* |
| 1 | **2** | **3** | **4** | 5 |
|  | Правна лица – вода са канализаци. | Динар | 7.600.000 | 7.346.428 |
|  | Правна лица – изношење оптада | Динар | 6.150.000 | 4.884.676 |
|  | Правна лица – нак.за одр.вод.прик. | Динар | 925.000 | 942.368 |
|  | Правна лица – изнош.отпада у сел. | Динар | 280.000 | 304.296 |
|  | Физичка лица у КС вод.и канализ. | Динар | 4.230.000 | 2.869.446 |
|  | Физичка лица у КС изшош.отпада | Динар | 3.150.000 | 2.761.075 |
|  | Физ.лица у КС нак.за одр.вод.прик | Динар | 3.960.000 | 3.967.793 |
|  | Физлица лица у кућама вод.и кана. | Динар | 10.000.000 | 8.884.258 |
|  | Физ,лица у кућама изн.оптада | Динар | 10.100.000 | 9.606.155 |
|  | Физ. лица у кућ. нак. за одр.вод. при. | Динар | 7.910.000 | 8.751.025 |
|  | Села – испорука воде | Динар | 290.000 | 160.955 |
|  | Села – нак.за одрж.вод.прикључка | Динар | 540.000 | 227.100 |
|  | Села изношење отпада физ.лица | Динар | 1.450.000 | 1.255.517 |
|  | Села изнош. отпада за викендице | Динар | 650.000 | 692.000 |
|  | Пијац –закуп тезги | Динар | 1.750.000 | 1.235.000 |
|  | Пијац – пијачна такса | Динар | 450.000 | 565.000 |
|  | Гробно место | Динар | 650.000 | 320.000 |

***Табела бр.4- План физичког обима услуга и финансијски план услуга за 2017.год.***

|  |  |  |  |  |  |
| --- | --- | --- | --- | --- | --- |
| *Ред.*  *број* | *Назив производне*  *услуге* | *Јединица*  *мере* | *План физичкх услуга у*  *2017.год.* | *Једин.*  *мере* | *Финансијски план услуга у*  *2017.год.* |
|  | Правна лица – вода са канализаци. | м3 | 90.000 | Дин. | 7.650.000 |
|  | Правна лица – изношење оптада | м2 | 565.000 | Дин. | 5.050.000 |
|  | Правна лица – нак.за одр.вод.прик. | Пау./ком. | 3.800 | Дин. | 950.000 |
|  | Правна лица – изнош.отпада у сел. | м2 | 100.000 | Дин. | 300.000 |
|  | Физичка лица у КС вод.иканализ. | м3 | 115.000 | Дин. | 3.000.000 |
|  | Физичка лица у КС изшош.отпада | м2 | 650.000 | Дин. | 2.900.000 |
|  | Физ.лица у КС нак.за одр.вод.прик | Пау./ком. | 11.700 | Дин. | 4.000.000 |
|  | Физлица лица у кућама вод.и кана. | м3 | 270.000 | Дин. | 9.250.000 |
|  | Физ,лица у кућама изн.оптада | м2 | 2.200.000 | Дин. | 9.850.000 |
|  | Физ. лица у кућ. нак. за одр.вод. прик | Пау./ком. | 26.000 | Дин. | 8.850.000 |
|  | Села – испорука воде | м3 | 5.000 | Дин. | 230.000 |
|  | Села – нак.за одрж.вод.прикључка | Пау./ком. | 900 | Дин. | 270.000 |
|  | Села- изношење отпада физ.лица | Тура | 36 | Дин. | 1.000.000 |
|  | Села изнош. отпада за викендице | паушал | 340 | Дин. | 680.000 |
|  | Пијац –закуп тезги | комад | 5 | Дин. | 1.300.000 |
|  | Пијац – пијачна такса | комад | 50 | Дин. | 600.000 |
|  | Гробна места | комад | 10 | Дин. | 500.000 |

У табели бр.4 је дат приказ физичког обима услуга на годишњем нивоу као и финансијски план који проистиче из наведеног обима производње и пружених услуга.Оно што је веома тешко предвидети су количине испоручене воде у селима,јер реконструкција сеоских водовода зависи од финансијских средстава која буду предвиђена за ту намену од стране Оснивача.Надамо се стављању у функцију неколико туристичких објеката у тиристичкој зони Златара и повећану потрошњу воде у истим.Одлуком Оснвача од октобра месеца услуга изношења отпада у сеоским срединама која се фактурисала по члану домаћинства 45,80 дин. без ПДВ-а се укида а обавеза плаћања наведене услуге сада по тури одвежених контејнера,ће у току наступајуће године бити факурисано Оснивачу.До сада су покривене следеће МЗ са постављеним контејнерима: Бистрица,Дрмановићи,Акмачићи,Дражевићи,Комарани,Божетћи,Рутоши,Радиоња и Вранеша.

У 2015.години је Предузећу поверено и уређење и одржавање градског гробља Коцељ,што такође изискује веће ангажовање на изради гробних места,уређењу самог гробља,,попис и снимање постојећих гробних места и формирање адекватне базе корисника.

***6. ФИНАНСИЈСКИ ПОКАЗТАТЕЉИ ЗА 2017.ГОДИНУ***

Финансијски план Предузећа представља квантификован израз програма и свих пратећих активности које ће се одвијати у наступајућој години.Финансијски план садржи јасан приказ извора прихода и позиције расхода по наменама,процену финансијског разултата у скалду са палнираним физичким обимом производње и услуга,броја и структуре запослених,расположивих капацитета и др.Позиције из билнса успеха за 2016.годину су пројектоване на бази остварења за једанаест месеци текуће године.

**НАПОМЕНА:** Привремени орган општине Нова Варош је усвојио Прву измену програма пословања за 2016.год. одлуком број:06-22/2/2016-01 од 17.06.2016.године,што је у табели број **5 и 6** приказано болдовано.

***Табела бр.5 – План и пројекција прихода у 2016.год. и План прихода за 2017.годину***

|  |  |  |  |  |
| --- | --- | --- | --- | --- |
| *Р.бр* | *Врста прихода*  *услуге* | *План и измена*  *2016.* | *Процена*  *2016.* | *План*  *2017.* |
| 1 | **2** | **4** | **5** | 6 |
|  | Водa | 35.455.000 | 33.150.000 | 34.200.000 |
|  | Смеће | 23.480.000 | 21.370.000 | 21.650.000 |
|  | Резервација пијaчних тезги | 1.750.000 | 1.235.000 | 1.350.000 |
|  | Пијац – пијачна такса | 450.000 | 565.000 | 620.000 |
|  | Услуге | **10.469.000** | 12.750.000 | 1.300.000 |
|  | Чишћење јавних површина | 7.500.000 | 4.700.000 | 6.000.000 |
|  | Одрж.гробља и изр.гроб.места | 650.000 | 320.000 | 500.000 |
|  | Дотације | 4.500.000 | 3.100.000 | 8.500.000 |
|  | Продаја рециклаж.матер. | 500.000 | 145.000 | 400.000 |
|  | Камате | 1.850.000 | 1.150.000 | 1.260.000 |
|  | Услуге водовода | 2.000.000 | 2.850.000 | 3.750.000 |
|  | Остали приходи | 200.000 | 105.000 | 120.000 |
|  | Приход од закупнина | 180.000 | 140.000 | 150.000 |
|  | Укидање дуг. резервисања | 400.000 | 185.000 | 195.000 |
|  | Напл. отписана потражив. | 1.700.000 | 3.850.000 | 3.600.000 |
|  | Повраћај мазута РДР Резерве | 6.850.000 | 23.250.000 | / |
|  | УКУПНО: | 98.034.000 | 108.865.000 | 95.295.000 |

***Табела бр.6 – План и пројекција расхода за 2016.год.и План расхода за 2017.годину***

|  |  |  |  |  |
| --- | --- | --- | --- | --- |
| *Р.бр* | *Врста трошка*  *услуге* | *План и измена*  *2016.* | *Процена*  *2016.* | *План*  *2017.* |
| 1 | 2 | 4 | 5 | 6 |
|  | Водоводни материјал | 1.600.000 | 1.350.000 | 1.600.000 |
|  | Остали материјал | 2.000.000 | 1.650.000 | 1.900.000 |
|  | Нафта | 4.000.000 | 3.650.000 | 4.000.000 |
|  | Бензини мотрна уља | 1.000.000 | 670.000 | 750.000 |
|  | Електчна енергија | 12.500.000 | 11.650.000 | 12.500.000 |
|  | Ауто гуме | 500.000 | 185.000 | 400.000 |
|  | ХТЗ опрема | 300.000 | 280.000 | 310.000 |
|  | Канцеларијски материијал | 300.000 | 125.000 | 150.000 |
|  | Транспортни трошкови превоза | 0,00 | 110.000 | 0.00 |
|  | Ауто делови | 400.000 | 310.000 | 650.000 |
|  | Превоз радника | 700.000 | 775.000 | 825.000 |
|  | Дневнице за служ.путовања | 90.000 | 54.000 | 90.000 |
|  | Телефон | 270.000 | 265.000 | 280.000 |
|  | Поштанске марке | 350.000 | 350.000 | 365.000 |
|  | Одржавање основних средстава | 1.100.000 | 1.695.000 | 1.350.000 |
|  | Хемијска анaлиза воде | 1.400.000 | 820.000 | 1.000.000 |
|  | Амортизација | 6.150.000 | 6.150.000 | 5.850.000 |
|  | Ревизија | 130.000 | 125.000 | 110.000 |
|  | Израда програма | 320.000 | 340.000 | 385.000 |
|  | Репрезентација | 80.000 | 52.000 | 80.000 |
|  | Осигурање | 450.000 | 145.000 | 450.000 |
|  | Провизија | 250.000 | 290.000 | 350.000 |
|  | Камате | 1.950.000 | 950.000 | 1.050.000 |
|  | Отпис потраживања | 550.000 | 1.150.000 | 850.000 |
|  | Исправка вредно.потраживања | 2.500.000 | 4.920.000 | 4.550.000 |
|  | Зараде | **43.513.000** | 43.500.000 | 45.720.000 |
|  | Остале услуге | 1.150.000 | 2.050.000 | 2.150.000 |
|  | Остали трошкови | 350.000 | 350.000 | 450.000 |
|  | Отпремнине | 400.000 | 182.300 | 195.000 |
|  | Исплаћ.отпремни. за технол.вишак | **2.600.000** | 2.556.596 | 800.000 |
|  | Резервисања за отпремнине | 2.300.000 | 3.350.000 | 2.850.000 |
|  | Уплата разл у заради буџету РС | 960.000 | 625.000 | 900.000 |
|  | Други нематеријални трошкови | 150.000 | 45.000 | 75.000 |
|  | Трошкови за таксе | 300.000 | 230.000 | 320.000 |
|  | Трошак инвентара | 70.000 | 75.500 | 130.000 |
|  | Издаци за хум.и спортс.актив. | 50.000 | 5.000 | 50.000 |
|  | Новчане казне | 300.000 | 10.500 | 50.000 |
|  | Накнаде трош.трећим лицима | 200.000 | 1.310.000 | 850.000 |
|  | Набавна вред.продатог мазута | 6.150.000 | 15.650.000 | 0.00 |
|  | Помоћ запосленим | 100.000 | 74.000 | 100.000 |
|  | Накнаде за неискор.годиш.одмор | / | 135.000 | 0.00 |
|  | УКУПНО: | 97.523.000 | 108.210.000 | 94.485.000 |

ПЛАНИРАНИ ПРИХОДИ ЗА 2017.ГОДИНУ 95.295.000

ПЛАНИРАНИ РАСХОДИ ЗА 2017. ГОДИНУ 94.485.000

**ПЛАНИРАНА ДОБИТ ЗА 2017. ГОДИНУ 810.000**

***7.ПЛАНИРАЊЕ ЗАРАДА***

Тачком 9) Смерница за израду годишњих програма пословања за 2017. годину, утврђено је следеће:

„Средства за зараде планирати у складу са *Законом о утврђивању максималне зараде у јавном сектору* („Сл. гл. РС” бр. 93/12), *Законом о привременом уређивању основица за обрачун и исплату плата, односно зарада и других сталних примања код корисника јавних средстава* („Сл. гл. РС” бр. 116/14), при чему је потребно исказати укупан износ обрачунатих зарада са доприносима на терет послодавца пре умањења основице и ниво обрачунатих зарада са доприносима на терет послодавца по ума­њењу основице за 10%, као и разлику која се уплаћује у буџет Републике Србије у складу са законом.

Маса зарада је збир свих појединачних примања запослених у која по системском Закону о раду,поред основне зараде улазе,стимулације,додаци (минули и продужени рад,рад у дане државних празника...) и накнаде (за рад у дане државног празника,боловања,годишњи одмор..) Уз то,један део примања запослених који се исказује у годишњим програмима и на ЗИП обрасцима,а која нису део зараде већ се односе на надокнаду трошкова (топли оброк,регрес),гарантован је не само Законо о раду већ и Посебним колективним уговором за јавна комуналана предузећа.Ту је и обавеза обрачуна и исплате гарантованих минималних зарада,а у масу улазе и порези и доприноси на терет послодавца који се плаћају на основицу.

Маса зарада је резултат свега горе наведног, а када се ради о годишњим програмима,политика зарада,без обзира на то што у Закону није децидирано речено,треба да се води тако да буде у складу са смерницама и макроекономском политиком Владе које су наведене у Фискалној стратегији.То значи да маса зарада у целом јавном сектору укључујући и јавна предузећа у наступајућој 2017-ој години не би требало да се планира са растом већим од планираног раста цена на мало (3,9%) и половине планираног раста друштвеног производа од 1,1% (2,2%/2).

Предузеће се руководило наведеним препорукама те је и масу зарада планирало за 70 запослених,што је у складу са Одлуком о максималном броју запослених и укалкулисало повећање укупне масе за зараде за 5%.

Предузеће има 69 запослених и директора.

***Табела бр.7 – Старосна структура запослених по секторима***

|  |  |  |  |  |  |
| --- | --- | --- | --- | --- | --- |
| *Старосна структура*  *запослених* | *ТЕХНИЧКИ СЕКТОР* | | | *СЕКТОР ЕКОНОМСКИХ И ПРАВНИХ ПОСЛОВА* | |
| *Водовод и канализација* | *Чистоћа и механизација* | *Одржавање и хигјена* | *Рачуноводство и комерцијала* | *Правни и општи послови* |
| 20-30 | 1 |  | / | / | / |
| 30-40 | 1 | 5 | 3 | / | 1 |
| 40-50 | 7 | 4 | 3 | 3 | / |
| 50-60 | 11 | 8 | 8 | 9 | 5 |
| Укупно: | **20** | **17** | **14** | **12** | **6** |

***Табела бр.8 – Структура оствареног стажа по секторима***

|  |  |  |  |  |  |
| --- | --- | --- | --- | --- | --- |
| *Остварени радни стаж* | *ТЕХНИЧКИ СЕКТОР* | | | *СЕКТОР ЕКОНОМСКИХ И ПРАВНИХ ПОСЛОВА* | |
| *Водовод и канализација* | *Чистоћа и механизација* | *Одржавање и хигјена* | *Рачуноводство и комерцијала* | *Правни и општи послови* |
| 0-10 | 2 | **2** | 4 | / | 1 |
| 10-20 | 4 | 5 | 2 | 2 | / |
| 20-30 | 10 | 3 | 4 | 3 | 3 |
| 30-40 | 5 | 7 | 4 | 7 | 2 |
| Укупно: | **20** | **17** | **14** | **12** | **6** |

Маса зарада за 2017.годину планирана је за основну зараду (коефицијент\*сатница) ,јер су накнаде за толпи оброк и регрес,и минули стаж планиране по Посебаном колек­тивном уговору за комунални сектор,и то:

1. топли оброк 250,00 дин.бруто по дану,
2. регрес 1/12 месечно, од 75% бруто исплаћене зараде у Републици Србији по последњем објављеном податку
3. минули стаж по 0,4% на све године радног стажа запосленог.

Овако планирана средства за горе наведене фиксне накнаде из зараде остављају мали простор који се односи на исплату варијабилог дела зараде који чини основну зараду и састоји се од сатнице,коефицијента послова и броја часова проведених на раду.Ово има за последицу смањење распона у зарадама запослених – долазимо до уравниловке што за последицу има губитак мотивације запослених.

Просечна нето зарада по запосленом исплаћена за октобар месец 2016.године износи **31.375,00 дин**.,бруто износ (са доприносима и порезима на терет запослених и послодавца) износи **51.061,40 дин.**

**Просечна зарада у Републици Србији,** која је исплаћена у октобру месецу 2016.године, износи **62.414 динара.**

**Просечна зарада у Републици Србији (без пореза и доприноса)**  која је исплаћена у октобру месецу 2016.године износи **45.281,00 динара.**

Предузеће је планирало и ангажовање лица на одређено радно време због повећаног обима посла који не може да се покрије из унутрашњих резерви,а односи се управо на ангажовање радника на урђењу сеоских водовода,оджавању и изради гробних места,прикупљању отпада у сеоским срединама.Средстава за исплату отпремнине приликом одласка у пензију планирана су за једног запосленог. Програмом пословања за 2017.год. предвиђена су и средства за исплату отпремнине по основу технолошког вишка за запослене за чијим радом престаје потреба.

**ПРИЛОГ**: Обрачун и исплата зарада у 2016.години,

Обрачун зарада у 2017.години и део који се по основу умањења основице од 10% уплаћује у буџет Републике Србије.

***8. ИНВЕСТИЦИЈЕ***

Предузеће у наступајућој години,не планира већа инвестициона улагања од сопствених средстава јер иста и не поседује.

У току 2017.године ће се у договору са Оснивачем и у складу са предвиђеним средствима за ту намену сукцесивно сеоски водоводи доводити у исправна стања,реконсрукцијом истих, и обезбеђењем основних услова за испоруку квалитетне бактериолошки и хемијски исправне воде.

Капитална инвестиција у току 2017.год.је изградња Ћурчића врела и почетак стављања у експлотацију тог изузетног природног ресурса у циљу побољшања водоснадбевања.

Када је у питању градска средина план за 2017.год.је довршетак радова на канализацији у туристичкој зони Златара, реконструкција водовода у улицама Ћамила Сијарића и Јевстатија Караматијевића.

Предузеће ће наставити са прикупљањем неопходне документације,која је прилично обимна како бисмо успели да добијемо водну дозволу, и тај посао изискује и доста времена и финансијских средстава.

Предузеће из редовног пословања обезбеђује финансијска средства за текуће одржавање водоводног и канализационог система Нове Вароши,одржавање филтерских постројења,одржавање објекта и опреме коју користи у свом пословању.

***9. ЗАДУЖЕНОСТ***

ЈП „3.Септембар“ има један дугорочни кредит који је реализован марта 2012.године за финансирање надрградње за аутосмећара од 7 м3 и исти доспева у редовним месечним ануитетима од 405 еура у динарској противвредности до марта 2017.године,редовно се измирује.

Краткорочни кредит од 100000 еур-а у динарској противвредности,који је реализован у марту 2016.год. и из кога су средства искориштена за набавку и враћање 470078 кг мазута који смо по Уговору о позајмици дуговали Републичкој дирекцији за робне резерве.Последњи ануитет наведеног кредита доспева у септембру 2017.године.

Краткорочни кредит од 4.000.000,00 динара из августа 2016.године који је искориштен за измирење дуга за утрошену електричну енергију и чији последњи ануитет доспева у августу 2017.године.

Предузеће за сада редовно измирујуе кредитне обавезе у месечним ануитетима.

***10.ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ***

Предузеће финансијска средства за набавку добара,услуга и радова за обављање делатности обезбеђује пружањем,фактурисањем и наплатом свих комуналних услуга за које је основано,као и текуће одржавање средстава и исплату зарада запосленим.

За инвестиционо одржавање средства обезбеђује Оснивач,део донацијама или из средстава ресорних министарстава.

**У прилогу:**Планирана финансијска средства за набавку добара,радова и услуга за обављање делатности.

***11.ЦЕНЕ***

Доношењем Закона о јавним предузећима („Службени гласник РС“ бр.119/2012) престаје додатна индиректна контрола цена услуга јавних предузећа на локалном нивоу од стране Републике.Не постоји више ограничење да се цене комуналних услуга усклађују само до нивоа пројектованог раста потрошачких цена,нити је предвиђена могућност санкције (привремена обустава трансфера) према јединици локалне самоуправе која је одступила од тога.

У наступајућој години Предузеће ће благовремено предлагати цене за испоруку воде у оним сеоским срединама,динамиком како их будемо преузимали и имали на располагању квантификоване реалне трошкове за сваку од тих калкулативних цена.Евентуално кориговање тренутних цена услуга којима се бави Предузеће можемо очекивати у другој половини године.У пројекцији прихода за 2017.годину од комуналних услуга,укалкулисано је евентуално повећање истих,у другој половини године за неких 5%,што мислимо да је неки минимум, како бисмо могли да наставимо са квалитетним пружањем истих.

Када је у питању одвођење отпадних вода,свакако треба имати у виду чињеницу да у ближој будућности,у складу са еколошким захтевима и стандардима ЕУ треба очекивати значајније инвестирање у системе за прикупљање и пречишћавање отпадних вода.Нова Варош има урађен идејни пројекат за постројење за пречишћавање отпадних вода и решене имовинске односе на локацији која је прдвиђена за изградњу истог.Могуће је да и идејни пројекат треба да претрпи неке измене,с обзиром на напретке у технологијама које се користе у систему пречишћавања отпадних вода,али сматрамо да је ово нешто што Оснивач треба да има међу приоритетима приликом планирања и реализације капиталних пројеката.

**В.Д.ДИРЕКТОР**

Зоран Миросављевић, дипл.инж.пољ.мех.